ترکیه نینگ باش وزیری عراق نینگ ترکمن سیاستچیلری بیلن اوچره شدی
باش وزیر بن علی ییلدیریم عراق ده گی بحرانی وضعیتلرده کوپراق ترکمن لرنینگ قیین چیلیک که دوچ کیلگن لیکینی، مذهب و منطقه گه قره مه ی ترکمن لرگه یاردم ایتگن لیکلرینی بیان ایتدی.
ییلدیریم ترکیه – عراق 3 نچی یوکسک سویه لی استراتیژیک همکارلیگی شوراسی نینگ جلسه سی گوکاتیده عراق باش وزیرلیک مهمانخانه سیده ترکمن سیاستچیلر بیلن اوچره شدی. ییلدیریم اولکه مقیاسیده کیلگن ترکمن نماینده لرگه خطاباً تل عفردن مندلیه گچه برچه ترکمنلرگه قوچاق آچگن لیکلرینی افاده ایتدی.
باش وزیر، ترکمن لرنینگ دوست عراق نینگ اصلی و قدیم خلق لریدن ایکن لیگینی قید ایتیب، ترکمنلر هم ایناغه میز همده عراق عراق بیلن آره میزده قرینداشلیگ باغی دیر، دیدی.
باش وزیر بن علی ییلدیریم عراق ده گی بحرانی وضعیتلرده کوپراق ترکمن لرنینگ قیین چیلیک که دوچ کیلگن لیکینی، مذهب و منطقه گه قره مه ی ترکمن لرگه یاردم ایتگن لیکلرینی بیان ایتیب، ترکمن و ایریم خلقلردن عبارت 300 مینگ کیشی گه ترکیه ده میزبانلیک قیلیب تورگن لیکلرینی افاده ایتدی. عراق نینگ ایچیده جایلریدن بی جای بولگنلر اوچون چادر کمپ قورگن لیکلرینی انچه یاردم قطاری یوبارگن لیکلرینی اورغوله دی.
ترکمن لرنینگ اوز آره بیرلیک نی محافظه قیلیش لری نینگ کوپراق شو پیله ضرورت بولگن لیگینی بیان ایتیب، ترکمن لرنینگ اوز آره لری و ترکیه بیلن توقنه شووگه سبب بوله دیگنلر فرصت بیرمس لیکلریدن مطمعین ایکن لیگینی افاده ایتدی.
باش وزیر عراق نینگ ترورچیلیک که قرشی کوره ش، توپراغی نینگ محافظه سی و حاکمیتی گه حرمت چوکاتیده حصه قوشگن لیکلرینی ایسلتیب، داعش بلاسیدن نجات تاپگندن کیین ترکمن قصبه لری داخل ضرر کورگن عراق مسکونی لری نینگ قیته دن قوریش اوچون همکارلیک قیلرلیکلرینی بیلدیردی.
جلسه گه قتنشگن ترکمن سیاستچیلر باش وزیر بیلن اوچره شگن لیکلری باعث ممنون بولگن لیکلرینی معلوم قیلیب، ییلدیریم نینگ ایتگن گپ لریگه قوشیلگن لیکلرینی بیان ایتدیلر. ترکیه بیلن ترکمنلر آره سیده گی مناسبت نینگ عراق – ترکیه مناسبتی اوچون کتته اهمیت گه سزاوار ایکن لیگنی معلوم قیلدیلر.
ییلدیریم عین دمده عراق ده گی سنی و شیعه انجمنلر نماینده لری و دنیاده گی کلدانیلر پتریچی مار لوئیس ریپائیل بیلن اوچره شدی.
ییلدیریم عراق ده برچه دین و اعتقاد منصوب لری نینگ بیر تینچ لیک ایچیده یشه ییلرینی آرزو قیلگن لیکلرینی افاده ایتیب، داعش و پی کاکا کبی ترور چیلرنینگ بو بیر آره ده یشش فرهنگینی آماج قرار بیرگن لیگینی بیلدیردی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
